jkorsvik/nowiki_second_scrape_merged huggingface dataset:
Lobosh Peak

Lobosh Peak er et isdekkett fjell med en høyde opp mot 1 000 moh sørøst i forberget av Detroit Plateau sør på Trinityhalvøya i Graham Land i Antarktis, øst for den øvre delen av Boydellbreen. Fjellet har en isfri, stupbratt vestside og ligger over Boydellbreen i vest og sør.
Fjellet er oppkalt etter bebyggelsen Lobosj vest i Bulgaria.
Lobosh Peak ligger 15,5 km sørvest for Povien Peak, 7,11 km sør for Petkov Nunatak, 3,12 km nordvest for toppen av Kopito Ridge, 5,18 km nord-nordøst for Mureno Peak og 8,34 km øst-nordøst for Seydol Crag.


== Kilder ==
Lobosh Peak. SCAR Composite Antarctic Gazetteer.
St Martin’s (Scillyøyene)

St Martin's (kornisk Brechiek, betyr «flekkete øy») er den nordligste av de bebodde øyene i Scillyøyene i England. Den har et areal på 2,37 km².
Det er tre bebyggelser på øya, Higher Town, Middle Town og Lower Town, samt noen spredte gårder og hus. Totalt hadde  øyd 142 innbyggere  i 2001. 
Det finnes  et hotell på øya og en pub. I tillegg finnes et gjestehus og en liten campingplass. 
I nord går en vei over til White Island som det bare er mulig å bruke ved lavvann.
Nordøst på øya står et rødt og hvitt dagmerke. Det ble reist i 1683 av Thomas Ekins, den første stattholderen til familien Godophin på øya. Det er 4,8 meter i diameter og 6,4 meter høyt. 
Det er to kirker på St Martin's. 


== Eksterne lenker ==
(en) St Martin's, Isles of Scilly – kategori av bilder, video eller lyd på Commons
Ullstinden

Ullstinden er et fjell som ligger nordøst i Tromsø kommune, mellom Ullsfjorden og Grøtsundet. Fjellet har en høyde på 1 093 meter over havet.


== Fotnoter ==


== Referanser ==
Rolf Schilli

Rolf Schilli (født 15. juni 1966 i Schönwald, oppvokst i Schonach) er en tysk tidligere skihopper og senere trener. Han konkurrerte internasjonalt for Vest-Tyskland i årene 1979-1990.
Schilli var opprinnelig kombinertløper, men fra 16-årsalderen satset han kun på hopp. Han ble nummer 17 i hopp i junior-VM i Trondheim 1984. I VM i skiflyging i Bad Mitterndorf 1986 ble han nummer 39 av 50 deltakere, i Oberstdorf i 1988 fikk han 29.-plass. Han ble nummer 78 sammenlagt i verdenscupen 1986/87 og 50 i 1988/89. Hans beste plassering i enkeltrenn i verdenscupen var 11.-plass i normalbakken i Sapporo 17. desember 1988. Schilli deltok i den tysk-østerrikske hoppuka i årene 1985-1990.
Sammenlagtplasseringer i Hoppuka:

Rolf Schilli har ni ganger tatt sølvmedalje i vesttyske mesterskap. Siden 1996 har han vært hopptrener. Fra 2008 til 2010 var han hjelpetrener på det tyske A-landslaget, fra 2010 hovedtrener for Tysklands ungdomslandslag, før han i 2013 ble hovedtrener for hopp i toppidrettssenteret Olympiastützpunkt Hinterzarten.


== Referanser ==


== Hovedkilde ==
Adam Kwieciński: Hoppresultater Rolf Schilli (besøkt 13. mars 2016)


== Eksterne lenker ==
(en) Rolf Schilli – FIS (skihopping)
Fraser Point

Fraser Point er et nes mellom Marr Bay og Mackintosh Cove på nordkysten av Laurie Island i Sør-Orknøyene. Det ble kartlagt av Scotia-ekspedisjonen i 1903 og i 1912–13 av kaptein Petter Sørlle. Det ble kartlagt på nytt i 1933 av mannskapet på Discovery Investigations ombord på RRS «Discovery II» som ga det navn etter Francis C. Fraser.


== Referanser ==
James Craig

James Craig, 1. viscount Craigavon, (født 8. januar 1871 i Belfast, død 24. november 1940 i Glencraig i County Down) var en unionistisk politiker, formann for Ulster Unionist Party og første statsminister for Nord-Irland.


== Liv og virke ==


=== Bakgrunn ===
Craig ble født i forstaden Sydenham i Øst-Belfast. Faren var av en velstående brennerifamilie som bygde sin formue på produksjon av whiskey: Dunville Wiskey. Faren James Craig (1828–1900) hadde et stort landsted, Craigavon, i nærheten av Lisburn. 
Craig fikk sin utdannelse ved Merchiston Castle School i Edinburgh i Skottland. Etter å ha drevet med kjøp og salg med aksjer gikk han inn i British Army og kjempet i annen boerkrig.


=== Politisk virke ===
Etter hjemkomsten til Irland ble han medlem av det britiske Underhuset for valgkretsen East Down. Dette setet innehadde han fra 1906 til 1918. Fra 1918 til 1921 representerte han valgkretsen Mid Down. Fra 1919 hadde han forskjellige verv i statsminister Lloyd Georges regjering.
Kort før første verdenskrig samlet Craig de opposisjonelle unionistiske krefter i provinsen Ulster mot den såkalte Home Rule. I dette øyemed grunnla og organiserte han den paramilitære Ulster Volunteers. De fikk støtte i form av våpenleveranser fra Tyskland. I februar 1921 avløste han Edward Carson som formann for Ulster Unionist Party.
Ved det første nordirske parlamentsvalget i 1921 ble Craig innvalgt i det nylig opprettede underhuset for Nord-Irland. I juni 1921 ble Craig Nord-Irlands første statsminister. Han var tilhenger av Orangeordenen og overbevist antikatolikk.I april 1934 uttalte han, som svar på et spørsmål fra George Leeke vedrørende Craigs protestantiske parlament: 

I have always said I am an Orangeman first and a politician and Member of this Parliament afterwards … The Hon. Member must remember that in the South they boasted of a Catholic State. They still boast of Southern Ireland being a Catholic State. All I boast is that we are a Protestant Parliament and a Protestant State.I 1918 ble han adlet til baronett og i 1927 gjort til viscount av Craigavon i County Down. Craig ble også æresdoktor ved Queen’s University of Belfast (1922) og University of Oxford (1926).Craig døde i embedet i 1940. Han ble etterfulgt av finansminister John Miller Andrews.


== Referanser ==


== Litteratur ==
Jonathan Bardon (1992). A History of Ulster (2. utg.). Belfast: The Blackstaff Press. s. 539ff. 


== Eksterne lenker ==
(en) James Craig, 1st Viscount Craigavon – kategori av bilder, video eller lyd på Commons 
(en) James Craig hos Hansards parlamentsdebatter 
(en) James Craig hos The Peerage
Molnar Rocks

Molnar Rocks er en holme som ligger 7 km vest for midten av Lavoisier Island i Biscoe Islands. Den ble kartlagt etter flyfoto tatt av Falkland Islands and Dependencies Aerial Survey Expedition (FIDASE) (1956–57) og navnsatt av UK Antarctic Place-Names Committee (UK-APC) etter George W. Molnar, en amerikansk fysiolog  som har spesialisert seg på hvordan kroppen reagerer på kulde.
Siniger Nunatak

Siniger Nunatak er en klipperik ås med en høyde opp mot over 500 moh i den øvre delen av Russell East-breen på Trinityhalvøya i Graham Land i Antarktis.
Nunataken er kalt opp etter bebyggelsen Siniger i Sør-Bulgaria.
Siniger Nunatak ligger 2,97 km nordøst for Morava Peak i Trakiya Heights, 4,5 km øst for Mount Canicula, 3,5 km sør for Gigen Peak i Erul Heights og 6,54 km vest-sørvest for Panhard Nunatak.
Gájsásj

Gájsásj er et fjell på grensa mellom Jokkmokk og Arjeplog kommuner i svensk Lappland, nordøst for innsjøen Tjieggelvas. Den høyeste toppen er Gájsásjtjårro (1046 moh.) på Arjeplogs side av grensa.


== Fotnoter ==


== Referanser ==
Cape Harcourt

Cape Harcourt er et nes på østsidenav Harcourt Island på nordkysten av Sør-Georgia, og danner nordsiden av innløpet til Royal Bay. Navnet går tilbake til minst 1920.


== Kilder ==
Sistema Central

Sistema Central er en fjellkjede på Den iberiske halvøy og en av de meste dominerende delene av det iberiske platået (Meseta Central). Fjellkjeden deler platået i to deler. Sistema Central går fra øst til vest, stort satt langs den sørlige grensen til den autonome regionen Castilla y León og inn i Portugal.
Fjellene består av flere mindre fjellkjeder, som Sierra de Guadarrama som går om lag langs grensen mellom Madrid og Castilla y León, og Sierra de Gredos nord for grensen mellom Castilla y León og Castilla-La Mancha og inn i Extremadura. I sistnevnte ligger det høyeste fjellet i systemet, Pico Almanzor på 2 592 meter over havet.
Av andre fjellkjeder i Sistema Central finner en Sierra de Ayllón, Sierra de Ávila, Sierra dere la Paramera, Sierra de Candelario, Sierra de Francia, Sierra de Gata og Serra da Estrela i Portugal.
Oscar Dehkes

Oscar Marinius Dehkes (født 31. juli 1874, død 1949) var en norsk arkitekt som tegnet en rekke bygårder, ikke minst i Oslo, på overgangen mellom 1800- og 1900-tallet.Dehkes arbeidet en periode som assistent for Kristen Rivertz sammen med Oscar Hoff. Han etablerte egen praksis i 1896, men fortsatte å samarbeide med Hoff til 1898.
Dehkes er mest kjent for å ha tegnet en rekke leiegårder i Kristiania, men tegnet også enkelte villaer. Aktivitet fra Dehkes' side er kjent frem til 1903. Bygårdene er preget av historisme med nyromanske og nygotiske trekk, med en utvikling mot jugend. Jugendpreget er særlig sterkt i Torvgården i Moss, som markerer et høydepunkt i Dehkes' arkitektvirke.
I 1907 utvandret Dehkes til Amerika.


== Bygninger i utvalg ==
(I Oslo med mindre annet er nevnt)

Leiegård i Hegdehaugsveien 18 (1896)
Leiegård i Frydenlundgata 17 (1897)
Leiegård i President Harbitz' gate 23 (1898)
Leiegård i Hegdehaugsveien 14 (1898)
Leiegård i Eckersbergs gate 15 (1898)
Leiegård i Neuberggata 24 (1898)
Bolig- og forretningsgård i Pilestredet 15 (1898; sammen med Oscar Hoff, med assistanse fra C. Selmer)
Bogstadveiens kapell, Bogstadveien 49C (bygård med forsamlingslokale, 1899, i samarbeid med Egil Selmer)
Leiegård i Camilla Colletts vei 12 (1900)
Leiegård i Skovveien 39 (1901)
Leiegård i Niels Juels gate 66 (1902)
Leiegård i Frognerveien 12 (1902)
Trevilla i Nedre Skogvei 5 (1902)
Villa i Haakon den godes vei 12 (1902)
Leiegårder i Vogts gate 52, 54, 56 og 58 (1902)
Forretningspalasset Torvgården, Gudes gate 2, Moss (1903)


== Referanser ==


== Kilder ==
Geir Tandberg Steigan: Arkitekter: Oskar Dehkes (1874–1949) (Har også oppslag om mange av enkeltbygningene)
Knut Are Tvedt, red. (2010). Oslo byleksikon (5. utg.). Oslo: Kunnskapsforlaget. ISBN 978-82-573-1760-7.
Jordskjelvet i Damaskus i 847

Jordskjelvet i Damaskus i 847 skjedde (trolig den 24. november) i 847. Nyere forskning har indikert at jordskjelvet var en del av flere jordskjelv som strakk seg fra Damaskus i sør, til Antiokia i nord og Mosul i øst.
Det er estimert at 20 000 mennesker mistet livet i Antiokia ifølge historikeren Al-Dhahabi på 1200-tallet, og 50 000 i Mosul. En tror at skjelvet var av de kraftigste som har skjedd langs Dødehavsforkastningen.


== Andre jordskjelv i 847 ==
Flere andre byer i Midtøsten fikk også store ødeleggelser i 847, trolig den samme dagen (24. november). Jordskjelvet i Antiokia kan ha vært det samme som ødela mye av Damaskus i Syria den 24. november 847. I Damaskus begynte jordskjelvet tidlig om morgenen og skjelvene varte til minst midt på dagen. En del av Umayyade-moskeen ble ødelagt og minareten falt ned. Broer og hus kollapset, og store steiner ble forflyttet. Andre byer nær Damaskus ble også ødelagte, som Darayya.
Det var ødeleggelser i byen Homs (Syria), i Libanon, og i regionen Al-Jazira. Det var også et stort jordskjelv i Mosul (nå i Irak), der opp til 50 000 mennesker ble drept.
Farlige kurver

Farlige kurver , (italiensk originaltittel: Il sorpasso) er en italiensk spillefilm fra 1962 produsert og regissert av Dino Risi.


== Handling ==
Filmen starter i et tilsynelatende tomt område av Roma en august-morgen i løpet av en italiensk merkedag kalt Ferragosto. En ung, bekymret juss-student, Roberto titter ut av vinduet sitt, og blir bedt av en 40-årig mann ved navn Bruno, på en gate nedenfor som sitter i en Lancia Aurelia, om å gjennomføre en telefon-samtale for ham. Roberto ber ham komme opp til leiligheten, og ta telefonen selv. Etter at Bruno ikke klarer å kontakte vennene sine - han er en hel time for sent for et planlagt møte med dem, noe han tilsynelatende ikke anser som et godt nok motiv for at de skal ha "forlatt" ham - insisterer på å tilbakebetale Robertos høflighet med en aperitiff. Roberto er lei av å studere videre den kvelden, og blir et enkelt bytte for Brunos entusiasme.
Men Bruno er også høylytt, frekk, risiko-villig, og skrytende. Han kjører hensynsløst, og kjører ofte langt over den tillate fartsgrensen. Bruno er imidlertid også en veldig sjarmerende og sympatisk person, og Roberto føler seg tiltrukket av hans impulsive holdning. I løpet av to dager langs kysten av Lazio og Toscana, opplever de to mennene forskjellige opplevelser samtidig som de gradvis får vite stadig mer om hverandre.
De to mennene møter spontant noen av Robertos slektninger, og som et resultat av noen av Brunos observasjoner, innser Roberto at barndommen hans ikke var så fantastisk som han husket det. Senere får Roberto vite om Brunos mislykkede ekteskap og hans tenåringsdatter, som avslører et liv som ikke er så bekymringsløst som det Bruno later til å ha.


== Skuespillere ==

Vittorio Gassman som Bruno Cortona
Jean-Louis Trintignant som Roberto Mariani
Catherine Spaak som Lilli Cortona
Claudio Gora som Bibi.
Luciana Angiolillo som Bruno's kone.
Linda Sini som tante Lidia
Nando Angelini som Amedeo


== Referanser ==


== Eksterne lenker ==
(en) Farlige kurver på Internet Movie Database 
(sv) Farlige kurver i Svensk Filmdatabas 
(da) Farlige kurver i Danmark Nationale Filminstitut 
(fr) Farlige kurver på Allociné 
(nl) Farlige kurver på MovieMeter 
(en) Farlige kurver på AllMovie 
(en) Farlige kurver på Turner Classic Movies
Storegutt

Storegutt er et fjell, 1 465 moh, som ligger 50 km vest for Edward VIII Bay og18 km sør for Jennings Bluff. Det ble kartlagt av norske kartografer fra flyfoto tatt av Lars Christensen-ekspedisjonen i 1936–37 og gitt nanet Storegutt.
English Strait

English Strait er et 17 km langt og 2 km bredt sund mellom Greenwich Island og Robert Island i Sør-Shetlandsøyene i Antarktis. Sundet går fra sørøst mot nordvest og har innløp mellom Santa Cruz Point og Edwards Point i sør, og Fort William Point og Okol Rocks på Aitcho Islands i nord.
Navnet går tilbake til 1822.


== Eksterne lenker ==
L.L. Ivanov. Antarktus,  Livingston Island -Kart. Skala 1:120000 topografisk kart  Troyan: Manfred Wörner Foundation, 2009.  ISBN 978-954-92032-6-4
Beer (Devon)

Beer er en landsby sørøst i Devon i England ved Lyme Bay. Den ligger langs verdensarvstedet Jurassic Coast og er omgitt av vakre klipper, som Beer Head.Landsbyen ligger 40 km fra Exeter. 
I dag er hovednæringen hovedsakelig turisme og fiske. Beer har en bratt strand av småstein. 


== Landsbynavnet ==
Landsbyens navn kommer ikke av det engelske ordet for øl. Det har blitt lansert ulike teorier om navnets etymologi, blant annet at navnet kan stamme fra det gammelengelske ordet bearu, som betyr «lund» og som viser til den gamle skogen rundt byen.


== Se også ==
Lyme Regis
Sidmouth
Seaton


== Referanser ==


== Eksterne lenker ==
Offisielt nettsted 
(en) Beer, Devon – kategori av bilder, video eller lyd på Commons 
Om Beer på den britiske myndigheten Ordnance Surveys nettsted Get Outside
Mount Larsen (Victoria Land)

Mount Larsen er et fjell i Victoria Land i Antarktis. Det rager 1 560 moh., med en bratt nordside, seks kilometer sørvest for Hansen Nunatak ved sørsiden av munningen av Reevesbreen. Det ble oppdaget av Discovery-ekspedisjonen (1901–04) under Robert Falcon Scott, som navngav det etter kaptein Carl Anton Larsen, en norsk antarktisfarer som utforsket østkysten av Antarktishalvøya  med fangstskuta «Jason» i 1892–93, noe som markerte starten på den kommersielle hvalfangsten i Antarktis. Larsen førte mange hvalfangstekspedisjoner frem til han døde i desember 1925 mens han seilte i Rosshavet.


== Referanser ==
Eivind S. Homme

Eivind Sigvart Homme (født 23. januar 1957 i Fyresdal) er en norsk diplomat som er Norges ambassadør i Singapore fra 2021.
Homme var Norges ambassadør til Indonesia 2008–2012 og ambassadør til India 2012–2015.Homme vokste opp i Skien. Han er cand.mag. fra Universitetet i Oslo og ble ansatt i Utenriksdepartementet i 1984. Han var ministerråd ved den norske ambassaden i Beijing 2001–2005 og avdelingsdirektør i Utenriksdepartementet 2005–2008. I tiden 2015–2018 var han vært spesialrådgiver i UD. Fra 2018 har han vært leder for Stortingets internasjonale avdeling. Han var Norges styremedlem i GAVI-stiftelsen 2015–2016.
Han ble utnevnt ridder av Den Kongelige Norske Fortjenstorden i 2009 og kommandør i 2013.


== Referanser ==
Ragnhild Vassvik Kalstad

Ragnhild Vassvik Kalstad (født 21. juni 1966 i Gamvik) er en norsk politiker (Ap). Hun var statssekretær fra 2012 til 2013 og fylkesordfører i Finnmark fra 2017 til 2019. 
Fra 2012 og til regjeringsskiftet i 2013 var hun statssekretær for samiske spørsmål og nasjonale minoriteter i Fornyings- og administrasjonsdepartementet. I 2015 ble hun valgt til varafylkesordfører i Finnmark fylkesting og i 2017 ble hun valgt til fylkesordfører etter at sittende fylkesordfører Runar Sjåstad ble valgt inn på Stortinget. Hun har også sittet flere år i kommunestyret og i formannskapet i Karasjok kommune.
Vassvik Kalstad er opprinnelig fra Gamvik, men har bodd mange år i Karasjok. Før hun ble statssekretær arbeidet hun som avdelingsleder ved Senter for samisk helseforskning ved Universitetet i Tromsø.


== Referanser ==


== Eksterne lenker ==
(no) Ragnhild Vassvik Kalstad hos Stortinget 
(no) Ragnhild Vassvik Kalstad hos Norsk senter for forskningsdata
Stockhorn (Bern-Alpene)

Stockhorn er et fjell i Bern-Alpene, ovenfor byen Erlenbach i Simmetal.
Stockhorn er 2 190 meter over havet og det går en taubane til toppen, hvor det ligger en restaurant. 
Fra toppen kan en se de omliggende Alpene med Eier, Mönch, Jungfrau, Diablerets og Mont Blanc, samt dalene til Aare, Thun og Thunsjøen, Interlaken og Jurafjellene.
The Document Foundation

The Document Foundation er en ikke-kommersiell organisasjon som fremmer fri og åpen programvare programvare for dokumenthåndtering. Organisasjonen ble grunnlagt 28. september 2010 av medlemmer av OpenOffice.org-fellesskapet. Organisasjonens formål er å håndtere og utvikle den frie og åpne kontorprogramvaren LibreOffice, uavhengig av leverandørers kontroll og med støtte for formatet OpenDocument.  The Document Foundation er registrert i Tyskland som en stiftelse.Organisasjonen ble delvis skapt av frykt for at Oracle Corporation, etter oppkjøpet av Sun Microsystems, ville stanse utviklingen av OpenOffice.org, slik de hadde gjort med OpenSolaris.


== Referanser ==
Hamada Talat

Hamada Talat (født 1981) er en egyptisk skytter som konkurrerer i rifleskyting. 
Han har ingen større internasjonale resultater, men vant blant annet det afrikanske mesterskapet i 2015


== Eksterne lenker ==
(en) Hamada Talat – Olympedia 
(en) Hamada Talat – Sports-Reference (OL-resultater – arkivert) 
(en) Hamada Talat – ISSF
Napis Tortungpanich

Napis Tortungpanich (født 1995) er en thailandsk skytter som konkurrerer i rifleskyting. 
Han har ingen større internasjonale resultater, og har aldri blitt topp 30 i et verdenscupstevne, men er kvalifisert til Sommer-OL 2016. 


== Eksterne lenker ==
(en) Napis Tortungpanich – Olympedia 
(en) Napis Tortungpanich – Sports-Reference (OL-resultater – arkivert) 
(en) Napis Tortungpanich – ISSF
Henri Junghänel

Henri Junghänel (født 1988) er en tysk skytter som konkurrerer i rifleskyting.
Han tok gull under Sommer-OL 2016.. Han ble kåret til årets skytter av ISSF i 2013.


== Referanser ==


== Eksterne lenker ==
(de) Henri Junghänel – Munzinger Sportsarchiv 
(en) Henri Junghänel – Olympics.com 
(en) Henri Junghänel – Olympic.org 
(en) Henri Junghänel – Olympedia 
(en) Henri Junghänel – Sports-Reference (OL-resultater – arkivert) 
(de) Henri Junghänel – Tysklands olympiske komité 
(en) Henri Junghänel – ISSF
Tomáš Jeřábek

Tomáš Jeřábek (født 1973) er en tsjekkisk skytter som konkurrerer i rifleskyting. 
Hans største internasjonale resultat er to EM-gull fra 2005 og 2007. 


== Eksterne lenker ==
(en) Tomáš Jeřábek – Olympedia 
(en) Tomáš Jeřábek – Sports-Reference (OL-resultater – arkivert) 
(cz) Tomáš Jeřábek – Tsjekkias olympiske komité 
(en) Tomáš Jeřábek – ISSF
Vitaliy Dovgun

Vitaliy Dovgun (født 15. februar 1971) er en kasakhstansk skytter som konkurrerer i rifleskyting. 
Hans største internasjonale resultat er gull fra Asialekene 2006. Han deltok under Sommer-OL 2008 for Kasakhstan.


== Eksterne lenker ==
(en) Vitaliy Dovgun – Olympedia 
(en) Vitaliy Dovgun – Sports-Reference (OL-resultater – arkivert) 
(en) Vitaliy Dovgun – ISSF
Cassio Rippel

Cassio Rippel (født 2. mai 1978) er en brasiliansk skytter som konkurrerer i rifleskyting. 
Hans største internasjonale resultat er en gullmedalje fra de panamerikanske leker i 2015. 


== Eksterne lenker ==
(en) Cassio Rippel – Olympedia 
(en) Cassio Rippel – Sports-Reference (OL-resultater – arkivert) 
(pt) Cassio Rippel – Brasils olympiske komité 
(en) Cassio Rippel – ISSF
Li Huawei

Li Huawei (født 14. november 1998) er en kinesisk skøyteløper.
Sesongen 2014/15 deltok hun i både sprint-VM og enkeltdistanse-VM i henholdsvis Astana, Kasakhstan og i Heerenveen, Nederland med en 14.-plass i Sprint-VM 2015. I Enkeltdistanse-VM 2015 ble det 20.-plass på både 2×500 meter og på 1 000 meter.
Sesongen 2015/16 ble hun tatt ut til Vinter-OL for ungdom på Lillehammer, Norge med skøyteøvelsene arrangert på Hamar i Vikingskipet, hvor hun ble nummer tre og fikk bronse på 2×500 meter. Hennes nest beste plassering under samme stevne var en sjetteplass i lagsprint med mikslag av to jenter og to gutter.


== Personlige rekorder ==
Oppdatert 9. mars 2016.


== Internasjonale mesterskap ==
Sprint-VM på skøyter deltatt en gang.

Astana 2015.Beste resultat 14.-plass sammenlagt i Astana 2015.Enkeltdistanse-VM på skøyter deltatt i ett VM ved to konkurranser.

Heerenveen 2015 på 2×500 m og 1 000 m.Beste resultat 20.-plass på både 2×500 m og 1 000 m, begge i Heerenveen 2015.


== Referanser ==


== Eksterne lenker ==
(en) Li Huawei – Olympedia 
(en) Li Huawei – Speedskatingbase.eu 
(en) Li Huawei – SpeedSkatingNews.info 
(en) Li Huawei – SpeedSkatingStats.com 
(en) Li Huawei på SpeedskatingResults.com
(en) Li Huawei på Jakub Majerski's Speedskating database (Adelskalender distanser og sammenlagt)
«Athlete Information : Li Huawei» (engelsk). Lillehammer2016.com på wyog2016.sportresult.com. Arkivert fra originalen 19. mars 2016. Besøkt 13. mars 2016. Bilder(en) Bilder av Li Huawei på SpeedSkatingPhotos.info/DesgPhoto.com
Mount Schuyler

Mount Schuyler er et fjell med en høyde opp mot 1 435 moh utenfor nordøstenden av Detroit Plateau i Graham Land på Antarktishalvøya Det ligger over  Russell West-breen i nord og Victorybreen mot sørøst. Fjellet er en del av isbreskillet mellom Bransfieldsundet og Prince Gustav Channel.
Fjellet er oppkalt etter den amerikanske diplomaten Eugene Schuyler (1840-1890) som undersøkte det bulgarsk aprilopprøret i 1876 og som var medforfattar av utkastene til den påfølgende Konstantinopelkonferansen i 1878.
Mount Schuyler ligger 2,28 km sør-sørvest for Sirius Knoll, 4,35 km vest for Antonov Peak og 9,35 km vest-nordvest for Mount Daimler i Trakiya Heights, 12,35 km nord-nordvest for Mount Reece i Kondofrey Heights og 12,06 km sør for Tinsel Dome.


== Kilder ==
Bulgarsk antarktisk stedsnavnregister. Bulgarias antarktiske stedsnavnskommisjon. (detaljer på bulgarsk, grunnleggende data in English)
SCAR Composite Antarctic Gazetteer.
Feiemaskin

Feiemaskin, vegkost, eller feiebil er en kommunal maskin som blir benyttet for å fjerne søl og skrot fra veier og åpne plasser. Det som kostene på feieaggregatet samler sammen blir sugd inn i en oppsamlingstank. 
Det finnes ulike typer, både selvgåande maskiner og feieaggregat montert på traktorer og lastebiler. Når en lastebil er ombygd til feiemaskin blir de ofte kalt feiebil.

Feiebiler blir ofte benyttet sammen med spylebilr.